Alpha Aid & Travel Ry

Toimintakertomus 2021

Alpha Aid & Travel on rekisteröity 14.11.2016 Yhdistysrekisteriin. Yhdistyksen kotipaikka on Kokemäki ja osoite Katariinankuja 6 32810 Peipohja. Yhdistyksen y-tunnus on 3079567-6. Yhdistyksen verkkosivut löytyvät osoitteesta [www.alphaaidandtravel.fi](http://www.alphaaidandtravel.fi) ja sähköpostiosoite on [tero.makinen@alphaaidandtravel.fi](mailto:tero.makinen@alphaaidandtravel.fi).

Yhdistyksen sääntöjen mukaisesti toiminnan tarkoituksena on maailman eriarvoisuuden ehkäiseminen ja taloudellisessa köyhyydessä tai syrjäytymisvaarassa olevien ihmisten hyvinvoinnin kasvattaminen, matkustus- ja ympäristötietouden levittäminen ja kasvattaminen, ihmisten kannustaminen matkailuun ja hyväntekeväisyyteen.

Yhdistyksen tavoitteena on toteuttaa pienimuotoista varainkeruuta ja käyttää kerätyt varat hyväntekeväisyyteen ja kehitysyhteistyöhön Suomessa tai maailmalla. Tämän lisäksi yhdistys ylläpitää verkkosivuja sekä muutamia sosiaalisen median kanavia toteuttaen pienimuotoista julkaisutoimintaa niiden kautta.

Yhdistyksen hallitus:

Puheenjohtaja Tero Mäkinen

Varapuheenjohtaja Juha Koivula

Sihteeri Aapo Kivenmaa

Yhdistyksen sääntömääräinen vuosikokous pidettiin 29.4.2021 Google-meets palvelussa.

Yhdistyksen tilikauden 2021 tulos oli 1360€ ylijäämäinen ja tilikauden taseen loppusumma oli 1819,10€.

Varainkeruuta toteutettiin yhdistykselle totuttuun tapaan joulupukkitoiminnalla, yksityisillä ihmisten ja yritysten lahjoituksilla sekä muutamilla pienillä tapahtumilla.

Vuoden 2021 aikana yhdistys käynnisti Ladalla Karjalaan – projektin. Projektin tarkoituksena oli matkata Ladalla Venäjän puoleiseen Karjalaan, tutustua alueen historiaan, kulttuuriin, karjalaisuuteen sekä löytää suomalaisia juuria. Yhdistyksen kerätyt varat oli myös tarkoituksena lahjoittaa Karjalaan vähävaraisille perheille muutamiin eri kohteisiin. Saatujen ja muodostettujen paikallisten kontaktien kanssa neuvotteluja hyväntekeväisyyskohteista käytiin vielä loppuvuodesta 2021. Kuten aikaisempinakin vuosina, yhdistyksen mahdolliset varat aikaisemmilta tilikausilta ja tässä tapauksessa vuodelta 2020, siirtyivät automaattisesti suunniteltuun Ladalla Karjalaan – projektiin. Kuten yhdistyksen perusperiaatteena on, kaikki kerätyt varat kohdistetaan hyväntekeväisyyteen ja/tai kehitysyhteistyöhön.

Vielä vuoden 2021 lopulla Ladalla Karjalaan – projekti näytti toteutuvan, mutta alkuvuodesta 2022 Ukrainan tilanteen kiristyessä ja lopulta täysimittaisen sodan alkaessa projekti jouduttiin perumaan. Vuonna 2021 avustuskohteita ei siis ollut, sillä projekti, reissu sekä kerättyjen varojen lahjoitus oli tarkoitus toteutua maaliskuussa 2022.

Yhdistyksen toiminta vuoden 2021 keväällä oli varsin vähäistä ja passiivista. Kesän aikana yhdistys aktivoitui, kun suunnitellusta Ladalla Karjalaan – projektista sovittiin. Näin alkoi myös aktiivisempi varainkeruu ja projektista tiedottaminen kesän ja syksyn aikana.

Yhdistyksen toiminnantarkastajana toimii Jaakko Koivula sekä tilintarkastajana Aapo Kivenmaa.

Turussa, 26.3.2022

Puheenjohtaja Tero Mäkinen